રસી વૈજ્ઞાનિકોના હાથમાં, રાજ્યો સંક્રમણ રોકવા ઉપર ધ્યાન આપે - Western Times News
નવી દિલ્હી, વડાપ્રધાન નરેન્દ્ર મોદીએ કોરોના વાયરસની દેશમાં સ્થિતિને લઈને તમામ મુખ્યમંત્રીઓ સાથે વાતચીત કરી છે. તેમણે વેક્સિનને લઈને રાજ્યોને કેન્દ્ર સરકારની તૈયારી વિશેની માહિતી આપી છે અને કહ્યું છે કે માત્ર વેક્સિનના વિશ્વાસ પર બેસી ના રહેશો. તેમણે કહ્યું કે વેક્સિન ક્યારે આવશે, એ વૈજ્ઞાનિકોના હાથમાં છે. તેમણે એમ પણ કહ્યું કે હાલ રાજ્ય સંક્રમણ રોકવા પર ધ્યાન કેન્દ્રીત કરે. તેમણે કોરોના વેક્સિનને લઈને કહ્યું કે સરકારે વિસ્તૃત યોજના બનાવી છે. વડાપ્રધાને એ પણ સમજાવ્યું કે કઈ રીતે દેશવાસીઓને રસી આપવામાં આવશે.
વડાપ્રધાન મોદીએ એમ પણ કહ્યું કે, સરકાર ભારતીય વેક્સિન ડેવલપર્સ અને મેન્યુફેક્ચરર્સ સાથે વાતચીત કરી રહી છે. આ સિવાય ગ્લોબલ રેગ્યુલેટર્સ, અન્ય દેશોની સરકારો, ઈન્ટરનેશનલ સંસ્થાઓ અને ઈન્ટરનેશનલ કંપનીઓ સાથે સંપર્કનો પ્રયાસ કરવામાં આવી રહ્યો છે. તેમણે કહ્યું કે વેક્સિન આવ્યા પછી અમારી પ્રાથમિકતા એ જ હશે કે બધા સુધી વેક્સિન પહોંચે. વડાપ્રધાને આ પછી સમજાવ્યું કે ભારતમાં કઈ રીતે વેક્સિનનું અભ્યાન ચાલશે.SSS